দূষণে মরছে ‘বারনই’, বিপর্যয়ে স্থানীয়রা | BreakingNews.com.bd
English
ঢাকা, সোমবার, ০৪ সেপ্টেম্বর ২০১৭, ০৫:৩৯ অপরাহ্ন (
প্রচ্ছদ
জাতীয়
রাজনীতি
আইন-আদালত
অর্থ-বাণিজ্য
রাজধানী
আন্তর্জাতিক
খেলাধুলা
বিনোদন
মিডিয়া
তথ্য প্রযুক্তি
৮ বিভাগ
শিক্ষাঙ্গন
প্রবাস
লাইফস্টাইল
ভারত
স্বাস্থ্য
মজার খবর
আরো
শিল্প-সাহিত্য
পরিবেশ
মতামত
সাক্ষাৎকার
দুর্ঘটনা
জেলার খবর
শিরোনাম:
আরেফিনের মেয়াদ শেষ, ঢাবির নতুন উপাচার্য আখতারুজ্জামান
ওবায়দুল কাদেরের ব্যাখ্যা ‘সঠিক নয়’: ফখরুল
মুশফিকের অর্ধশতক, টাইগার শিবিরে কিছুটা স্বস্তি
১১ দিনে ৪৬ রোহিঙ্গা চমেকে
মুশি-সাব্বিরের সেঞ্চুরি জুটি: দিনশেষে বাংলাদেশ ২৫৩/৬
অফিস পাড়ায় ঈদ আমেজ, নেই কর্মচাঞ্চল্য
গড়ার আগেই ভাঙছে জুটি: বাংলাদেশ ১৬১/৫
চামড়া পাচার রোধে দ্রুত ব্যাংক ঋণ চায় বিটিএ
ব্রিকসকে আরও ৮ কোটি ডলার দেবে চীন
চাপ সামলাচ্ছেন সাকিব-মুশফিক
ছুটি শেষে ঢাকা ফেরার পালা
পিকনিকের বাস উল্টে নিহত ৩
দূষণে মরছে ‘বারনই’, বিপর্যয়ে স্থানীয়রা
স্টাফ করেসপন্ডেন্ট, ব্রেকিংনিউজ.কম.বিডি
প্রকাশিত : বুধবার, ২১ জুন ২০১৭, ০২:০১
অঅ-অ+
ছবি: ব্রেকিংনিউজ
রাজশাহী: দূষণ, দখল ও নাব্যহীনতার কবলে দেশের নদীগুলোর অস্তিত্ব বিলীনের পথে। যেটুকু অবশিষ্ট তাও এখন বিষক্রিয়ায় আক্রান্ত। মরে সাফ হয়ে যাচ্ছে জলজ উদ্ভিদ ও প্রাণিকুল। একসময়ে নদীর সুপেয় পানি এখন কালো আলকাতরা। শিল্পকারখানার বর্জ্য, কৃষিতে ব্যবহৃত রাসায়নিক, কীটনাশক, নৌযানের ব্যবহৃত তেল, ট্যানারি ও মনুষ্যবর্জ্য নদী ধ্বংসের প্রধান কারণ হিসেবে চিহ্নিত।
রাজশাহী সিটি করপোরেশনের (রাসিক) দূষিত বর্জ্যে বারনই নদী মরলেও কর্তৃপক্ষ কোন পদক্ষেপ নেয়নি। এ ব্যাপারে রাসিক কর্তৃপক্ষের সাথে যোগাযোগ হলে উদ্যোগ নেয়ার প্রতিশ্রুতিতেই সীমাবদ্ধ থাকছেন। বাস্তবে বর্জ্য দূষণ রোধে বিন্দুমাত্র পদক্ষেপ নেই রাসিকের। ফলে ক্রমেই পরিবেশের অবনতিসহ স্বাস্থ্য ঝুঁকি বাড়ছে নদীপাড়ের মানুষের।
এসব বর্জ্যরে মধ্যে রয়েছে-রাজশাহী মেডিকেল কলেজ হাসপাতালসহ প্রাইভেট ক্লিনিকের বিষাক্ত বর্জ্য, বিসিক শিল্প এলাকার রংসহ কেমিক্যালসহ অন্যান্য কল-কারখানার যাবতীয় তরল বর্জ্য। সাথে আছে নগরীর পয়ঃনিস্কাশনের দূষিত পানি।
সরেজমিনে দেখা যায়, রাজশাহী মহানগরীকে ঘিরে রেখেছে উপজেলা পবা। উপজেলাটির ওপর দিয়ে বয়ে চলেছে বারনই নদী। রাসিকের দূষিত বর্জ্যে এককালের সমৃদ্ধ নদীটির আজ বেহালদশা। আরো করুণ অবস্থা জেলে সম্প্রদায়ের মানুষগুলোর। পাশাপাশি মৎস্যজীবীরাও আছে চরম বিপদে। নগর থেকে বয়ে আসা বর্জ্যে নদীটিতে মাছসহ কোন জলজ প্রাণি বাঁচতে পারছে না। আবার বর্ষাকাল পেরুলে উৎকট গন্ধে টিকে থাকা কঠিন হয়ে ওঠে। কেমিক্যাল মিশ্রিত এসব বিষাক্ত বর্জ্য শহর থেকে উপজেলার কুজকাই খাল, পাকুড়িয়া, দুয়ারী, বায়া-মহনন্দখালী খাল হয়ে বারনই নদীতে এসে পড়ছে।
সূত্রে জানা গেছে, মহানগরীর বর্জ্য বর্তমানে সিটিহাটের পার্শ্বে ড্রেন দিয়ে দুয়ারী খালে এবং রাজশাহী উন্নয়ন কর্তৃপক্ষ ভবনের পেছনে পবা গাঙ্গপাড়ার খাড়ি দিয়ে বায়া বাজারের পাশের খালে ফেলা হচ্ছে। পরবর্তীতে তা বারনই নদীতে গিয়ে পড়ছে।
তবে নদী ও খালের সংযোগস্থলে বসানো হয়েছে দুটি স্লুইসগেট। সিটিহাটের পার্শ্বের যে ড্রেনটি দিয়ে বর্জ্য নদীতে যাচ্ছে সেখানে গিয়ে দেখা গেলো কালচে দুর্গন্ধযুক্ত পানিতে গজ, ইনজেকশনের সিরিঞ্জ ও ওষুধের বোতলসহ নানা ধরনের বর্জ্য পদার্থ ভাসছে।
নগরীর সিটি পশুহাট থেকে ৪-৫ কিলোমিটার দূরে দুয়ারী ও বায়া-মহনন্দখালী খালে গিয়ে এর ভয়াবহতা উপলব্ধি করতে কারো বেগ পেতে হবে না। স্লুইসগেটের দুইধারে পানির পার্থক্য কাউকে বলে দিতে হয় না। কালচে রঙ্গের পানিতে ওসব এলাকায় নদীতে মাছ পাওয়া যায় না। সহসায় বিষাক্ত পানিতে মাছ মরে ভেসে ওঠে।
গত ১১-১২ বছর ধরে খাল ও নদীপাড়রে এই অঞ্চলে বিরূপ প্রভাব পড়েছে। নদী নির্ভর জেলে সম্প্রদায়ের মানুষগুলো মাছ না পেয়ে মানবেতর জীবন যাপন করছে। অনেকে নিজ পেশা ছেড়ে অন্য পেশার দিকে ঝুঁকছেন। মহনন্দখালী খালের পাশ ঘেঁষে গড়ে ওঠা হালদারপাড়া গ্রামের বাসিন্দাদের সঙ্গে কথা হলো। গ্রামে প্রায় ৬৫-৭০টি জেলে পরিবারের বসবাস।
গ্রামের প্রধান প্রফুল্ল হালদার (৬৫) জানান, এক সময় দুটি খাল ও বারনই নদীতে প্রচুর দেশি মাছ পাওয়া যেত। তাদের জীবিকা নির্বাহে কোনো সমস্যা হতো না। কিন্তু এখন খালের দূষিত পানিতে একটি মাছও নেই। এখন শুধু নদীটাতেই সামান্য পরিমাণে মাছ পাওয়া যায়। তাও স্লুইসগেট খুলে দিলে নদীতেও মাছ মরে যায়। এতে মানবেতর জীবনযাপন করেন জেলেরা।
পেশায় পরিবর্তন করে পঞ্চাশোর্ধ শিবু হলদার এখন ডাবের ব্যবসায়ী। শিবু বলেন, খাড়ির নষ্ট পানিতে মাছ তো নাই-ই, খাড়ির পানি নদীতে মিশলেই দু’দিনে সব মাছ মর‌্যা সাবাড়। কী করবো? কিছু তো করতে হবে! ডাব বেচি।’
এদিকে মহানগরীর বিষাক্ত তরল বর্জ্যের প্রতিক্রিয়ায় স্বাস্থ্যঝুঁকিতে পড়েছেন নওহাটা থেকে পুঠিয়া উপজেলা বিভিন্ন এলাকা পর্যন্ত বারনই নদী পাড়ের লাখ লাখ মানুষ। নদীর পানিতে নেমে তারা আক্রান্ত হচ্ছেন বিভিন্ন চর্মরোগে। পবার নওহাটা থেকে শুরু করে ভাটিতে মোহনপুর, দুর্গাপুর, বাগমারা, পুঠিয়া উপজেলার বারনই নদী পাড়ের গ্রামগুলোর লাখ লাখ মানুষ পানিতে নেমে বা নদীতে গোসল করে অনেকেই আক্রান্ত হচ্ছেন ডায়রিয়া, দাদ, চুলকানী, পাঁচড়াসহ বিভিন্ন চর্মরোগে। জরুরি ভিত্তিতে এই বিষাক্ত তরল বর্জ্যের প্রবাহ রোধে পদক্ষেপ না নিলে চরম বিপর্যয়ের মধ্যে পড়বে নদীপাড় এলাকার অগণিত মানুষ।
নওহাটা পৌর সভার বারনই নদীপাড়ের মধুসুদনপুর গ্রামের মফিজ উদ্দিন (৫৫) জানালেন, বারনই নদী ছাড়া তাদের গোসল করার বিকল্প জায়গা নাই। আগে নদীর পানি ভালো ছিল। এখন কয়েক বছর থেকে নদীর পানিতে শহরের ময়লা পানি এসে পড়ছে। এতে নদীতে গোসল করলে গায়ে চুলকানি বের হচ্ছে। যা সহজে ভালো হচ্ছে না।
পূর্ব পুঠিয়াপাড়ার আনোয়ার হোসেনের স্ত্রী কাজল রেখা (১৮) ও পশ্চিম পুঠিয়াপাড়ার মিনহাজের স্ত্রী ফরিদা ইয়াসমিন (৩২) জানান, তারা নিয়মিত বারনই নদীতে গোসল করেন। এখন তাদের সর্ব শরীরে চুলকানি বের হয়েছে।
পশ্চিম পুঠিয়াপাড়ার বাসিন্দা ও পৌর কাউন্সিলর তাজমা ইসলাম পারুল বলেন, নদীতে গোসল করে অনেকেই চর্মরোধে আক্রান্ত হচ্ছে। অনেক সময় পানির দুর্গন্ধে পরিবেশও গোমট হয়ে উঠে।

মধুসুদনপুর কমিউনিটি ক্লিনিকে গিয়ে কথা হয় সেখানকার সিএইচসিপি নুর আলমের সাথে। তিনি জানালেন, নদীপাড়ের গ্রামগুলোর অনেকেই তার ক্লিনিকে ডায়রিয়া, দাদ, চুলকানি, পঁচড়ার চিকিৎসা নিতে আসে। নদীতে গোসলের কারণে তারা এসব রোগে আক্রান্ত হচ্ছেন বলে তারা জানায়।
পবা উপজেলার স্যানেটারী ইন্সপেক্টর জালাল আহম্মেদ বলেন, নগরীর তরল বর্জ্যের কারণে পবার বায়া ও দুয়ারি দু’টি খালসহ বারনই নদীর মাছ মরে যাচ্ছে। এই দূষিত পানির কারণে নদীপাড়ের মানুষজন আক্রান্ত হচ্ছেন ডায়রিয়া-চুলকানিসহ বিভিন্ন অসুখে। এ ব্যাপারে ব্যবস্থা গ্রহণের জন্য তিনি বিষয়টি তার ঊর্ধ্বতন কর্তৃপক্ষকে জানিয়েছেন।
অপরদিকে পুঠিয়া উপজেলার শিলমাড়িয়া ইউনিয়ন পরিষদের চেয়ারম্যান সাজ্জাদ হোসেন মুকুল জানান, ২০১৬ সালে শিলমাড়িয়া ইউনিয়নের জগদিশপুর নামক স্থানে বারনই নদীতে খরা মৌসুমে পানি ধরে রাখার জন্য বি.এম.ডি.এ. একটি রাবার ড্যাম নির্মাণ করে। রাবার ড্যাম নির্মাণের ফলে খরা মৌসুমে বারনই ও ফকিরনি নদীর প্রায় ৪০-৪৫ কিলোমিটার পর্যন্ত উজানে পর্যাপ্ত পানি থাকে। এই পানি ব্যবহার করে নদী পাড়ের মানুষ চাষাবাদসহ সকল কাজে লাগিয়ে উপকৃত হচ্ছে।
তবে সিটি কর্পারেশানের তরল বর্জ্য নদীতে পানির সাথে মিশ্রিত হওয়ায় পানি দূষিত হচ্ছে। রাজশাহী সিটি কর্পারেশন এলাকার তরল বর্জ্য সরাসরি বারনই নদীতে ফেলার কারণে বারনই নদীর প্রায় ৪০-৪৫ কিলোমিটার পর্যন্ত ভাটির দিকে দূষিত হচ্ছে। এতে নদীর তলদেশের পানি নষ্ট হয়ে মাছ মারা যাচ্ছে, নদীর তলদেশে বর্জ্য জমে তলদেশ ভরাট হচ্ছে, পরিবেশ ও জীববৈচিত্র নষ্ট হচ্ছে।
পবা উপজেলার নির্বাহী অফিসার সেলিম হোসেনও জানিয়েছেন খাল দুটিতে নালার সংযোগ বন্ধ করার জন্য উপজেলা প্রশাসনের পক্ষ থেকে সিটি করপোরেশনকে চিঠি দেয়া হয়েছে। কিন্তু তারা কোনো ব্যবস্থা নেয়নি। যে কারণে পবা উপজেলার বারনই নদীসহ প্রায় সবক’টি খালবিলে নগরীর ছড়িয়ে বিষাক্ত বর্জ্য পড়ছে। এখনই কার্যকরী পদক্ষেপ না  নিলে নদী ও খালপাড়ের জীবিকা বিপর্যয়ের মুখে পড়বে।
হেরিটেজ রাজশাহীর সভাপতি নদী গবেষক মাহবুব সিদ্দিকী বলেন, সিটি করপোরেশন নগরীর বর্জ্য পবার যে দুটি খালে ফেলছে তা আসলে দুটি নদী। এর বায়া এলাকাটির নাম বারাহী নদী এবং দুয়ারীটির নাম নবগঙ্গা নদী। পরিবেশের ভারসাম্য রক্ষায় ওয়াসার উচিত নগরীর তরল বর্জ্য পরিশোধন করে নদীতে ফেলা। তাছাড়া দখলমুক্ত করে এই নদী দুটিকে আগের অবস্থায় আনা দরকার পরিবেশের ভারসাম্য রক্ষার জন্য।

পরিবেশ অধিদফতরের রাজশাহী অফিসের উপ-পরিচালক নূর আলম বলেন, মহনন্দখালী ও দুয়ারীখালের জীববৈচিত্র্য রক্ষায় সেখানে শহরের বিষাক্ত পানি না পাঠানোর জন্য সিটি করপোরেশনকে চিঠি দেয়া হয়েছে। কিন্তু তারা কোনো ব্যবস্থাও নেয়নি, চিঠির জবাবও দেয়নি। ঊর্ধ্বতন কর্তৃপক্ষের সঙ্গে আলোচনা করে এ বিষয়ে পরবর্তী সিদ্ধান্ত নেয়া হবে।
এ বিষয়ে জানতে চাওয়া হলে রামেক হাসপাতালের এক কর্মকর্তা দাবি করেন, হাসপাতালের কঠিন বর্জ্য পদার্থগুলো আলাদাভাবে সংরক্ষণ করে পুড়িয়ে ফেলা হয়। সেগুলো নালায় গিয়ে মেশার কথা নয়। তবে হাসপাতালের ভেতর থেকে পানি নালায় যায়। সেগুলো কোনো দিকে নিয়ে যাবে, তার দায়িত্ব সিটি করপোরেশনের।
এ ব্যাপারে ওয়াসা রাজশাহীর সচিব সাদেকুল ইসলাম এর সাথে কথা বললে তিনি বলেন, নগরীর তরল বর্জ্য শোধনের ব্যাপারে ব্যবস্থা নেবে রাজশাহী সিটি কর্পোরেশন। তবে তারা নগরীর পয়ঃনিষ্কাশন ব্যবস্থাপনা আধুনিকায়নের জন্য প্রস্তাবনা পাঠিয়েছেন। এটি হলে তরল বর্জের সমস্যা অনেকটাই কমবে।
রাজশাহী সিটি কর্পোরেশনের এক ঊর্ধ্বতন কর্মকর্তা বলেন, বর্জ্য শোধনাগার নির্মাণের জন্য প্রস্তাবনা করা আছে। ২/৩ বছরের মধ্যে এটি হওয়ার সম্ভাবনা আছে। এটি হলে আর সমস্যা থাকবে না।
ব্রেকিংনিউজ.কম.বিডি/এসডিএম/ এমএইচ
পরিবেশ
ঈদের দিনে বৃষ্টি হতে পারে
ঈদের দিন বৃষ্টি হতে পারে
রাজধানীতে মাঝারি ধরনের বৃষ্টির সম্ভাবনা
কুড়িগ্রামে সাড়ে ৯ ফুট লম্বা অজগর উদ্ধার
পূর্ণ গ্রাস সূর্যগ্রহণ সোমবার
২৪ ঘণ্টায় ৩৮ ইউনিয়ন প্লাবিত
উত্তরের বন্যা পরিস্থিতির অবনতি
বজ্রপাতে বিশ্বের এক চতুর্থাংশ মৃত্যু বাংলাদেশে
টিনের চালে বৃষ্টির ফোঁটা
হারিয়ে যাচ্ছে জাতীয় ফুল
আনারসে বাম্পার ফলন, কৃষকের মুখে হাসি
নরসিংদীতে আখ চাষিদের সাফল্যের হাসি
লেবুর ওজন ৩ কেজি!
সমুদ্রবন্দরকে ৩ নম্বর সতর্ক সংকেত
কার্বন কমানোর প্রতিশ্রুতিতে ধারণাহীন দক্ষিণ এশিয়া: টিআইবি
৩ নম্বর সংকেত অব্যাহত
আবারও উত্তাল সাগর, ৩ নম্বর সতর্কতা
উজানের বৃষ্টিতে সুরমা-কুশিয়ারায় পানি বৃদ্ধি
জলবায়ু পরিবর্তনে ভয়াবহ ঝুঁকিতে এশিয়া
সাপ মেরে বিপদ ডেকে আনবেন না: পররাষ্ট্র প্রতিমন্ত্রী
সর্বশেষ খবর
সহায়ক সরকার ছাড়াই নির্বাচনে আসবে বিএনপি: কাদের
আরেফিনের মেয়াদ শেষ, ঢাবির নতুন উপাচার্য আখতারুজ্জামান
ওবায়দুল কাদেরের ব্যাখ্যা ‘সঠিক নয়’: ফখরুল
আ.লীগের দু’পক্ষের সংঘর্ষে নিহত ১, আহত ২৫
চলন্ত বাসে নারী কনস্টেবলকে ছুরিকাঘাত, যুবক আটক
মুশফিকের অর্ধশতক, টাইগার শিবিরে কিছুটা স্বস্তি
রামগঞ্জে বিএনপি অফিসে হামলা-ভাঙচুর, আহত ১০
১১ দিনে ৪৬ রোহিঙ্গা চমেকে
মুশি-সাব্বিরের সেঞ্চুরি জুটি: দিনশেষে বাংলাদেশ ২৫৩/৬
ঘুমন্ত স্বামীকে কুপিয়ে হত্যা করলো স্ত্রী
সর্বাধিক পঠিত
বাড়ি কিনলে "বউ" ফ্রি!
হাসপাতালে কাদের সিদ্দিকী: হেলিকপ্টারে টাঙ্গাইল থেকে ঢাকায়
ফুটবলেও মাঠ মাতালেন মাশরাফি
আ.লীগকে গদি ছেড়ে ‘বঙ্গোপসাগরে’ যেতে হবে: ফখরুল
শাকিব আমার সাথে ছবি না করলে সুইসাইড করব : মিষ্টি
প্রেমিককে বিয়ে করে 'সাধারণ' হবেন জাপানি রাজকন্যা
ঘুমন্ত স্বামীকে কুপিয়ে হত্যা করলো স্ত্রী
মুশি-সাব্বিরের সেঞ্চুরি জুটি: দিনশেষে বাংলাদেশ ২৫৩/৬
স্বামীকে বশে রাখার অষ্ট্রেলিয়ান যৌনকর্মীর পাঁচটি সেরা টিপস
গড়ার আগেই ভাঙছে জুটি: বাংলাদেশ ১৬১/৫
প্রচ্ছদ
জাতীয়
রাজনীতি
আইন-আদালত
অর্থ-বাণিজ্য
রাজধানী
আন্তর্জাতিক
খেলাধুলা
বিনোদন
মিডিয়া
তথ্য প্রযুক্তি
৮ বিভাগ
শিক্ষাঙ্গন
প্রবাস
লাইফস্টাইল
ভারত
স্বাস্থ্য
মজার খবর
আরো
শিল্প-সাহিত্য
পরিবেশ
মতামত
সাক্ষাৎকার
দুর্ঘটনা
জেলার খবর
প্রকাশক ও সম্পাদক: মো: মাইনুল ইসলাম
শারাকা ম্যাক, ২এইচ-প্রথম তলা,
৩/১-৩/২ বিজয়নগর, ঢাকা- ১০০০
ফোন: ৯৩৪৮৭৭৪-৫, ফ্যাক্স: ৮৩৯১৫২৪
বার্তাকক্ষ: +৮৮০ ১৬৭৮ ০৪০২৩৮, +৮৮০ ২৮৩৯ ১৫২৫
ই-মেইল:
news@breakingnews.com.bd,
bnbd.reporter@gmail.com,
bnbdcountry@gmail.com
Copyright © 2017 All rights reserved